PRM วิ่งแรง 3% จับตากำไร Q3 โตแกร่ง หลังขยายกองเรือ โบรกอัพเป้าใหม่ 9 บ.
PRM บวกแรง 3% ราคาแตะ 6.60 บ. จับตากำไรปกติไตรมาส 3/65 โตเกิน 80% หลังขยายกองเรือเพิ่ม โบรกแนะ “ซื้อ” อัพเป้าใหม่ 9 บ. จากเดิม 7.90 บ. ชี้ราคาแลกการ์ด
PRM บวกแรง 3% ราคาแตะ 6.60 บ. จับตากำไรไตรมาส 3/65 โตแกร่ง หลังขยายกองเรือเพิ่ม โบรกแนะ “ซื้อ” อัพเป้าใหม่ 9 บ. ชี้ราคาแลกการ์ด
26 ต.ค. 2565

ผู้สื่อข่าวรายงานว่า วันนี้ (26 ต.ค.65) ราคาหุ้น บริษัท พริมา มารีน จำกัด (มหาชน) หรือ PRM ล่าสุด ณ เวลา 10:08 น. อยู่ที่ระดับ 6.60 บาท บวก 0.20 บาท หรือ 3.12% สูงสุดที่ระดับ 6.65 บาท ต่ำสุดที่ระดับ 6.45 บาท ด้วยมูลค่าซื้อขาย 26.59 ล้านบาท

โดยบล.ฟินันเซีย ไซรัส ระบุในบทวิเคราะห์ (21 ต.ค.65) คาดกำไรปกติ PRM ไตรมาส 3/65 เพิ่มขึ้น 35% เมื่อเทียบจากไตรมาสก่อน และเพิ่มขึ้น 81.9% เมื่อเทียบจากปีก่อน จากการทำงานเต็มไตรมาสของเรือ VLCC 2 ลำที่ทยอยเข้ามาในไตรมาส 2/65 และเรือ VLCC ลำที่ 3 เข้ามาเร็วกว่ากำหนด นอกจากนี้ คาดว่าจะมีกำไรจากการขายเรือ 2 ลำ ซึ่งมากพอที่จะหักล้างผลขาดทุนจากอัตราแลกเปลี่ยนเนื่องมาจากบริษัท มีเงินกู้สกุลดอลลาร์ราว US$42 ล้าน และเงินบาทอ่อนค่าอย่างมากในช่วงปิดไตรมาส ส่งผลให้คาดกำไรสุทธิเพิ่มขึ้น 192.3% เมื่อเทียบจากไตรมาสก่อน และเพิ่มขึ้น 36.2% เมื่อเทียบจากปีก่อน
อีกทั้งแนวโน้มผลประกอบการยังดีต่อในไตรมาส 4/65 จึงปรับประมาณการกำไรปกติปี 65 ขึ้น 8.7% และปรับเพิ่มปี 66-67 ปี ละ 5% กำไรปกติปี 65 กลับมาฟื้นแรง 30.4% เมื่อเทียบจากปีก่อน และปรับเพิ่มราคาเป้าหมายขึ้นเป็น 9.00 บาท จากเดิม 7.90 บาท อิง PE 18 เท่า เท่ากับค่าเฉลี่ยย้อนหลัง 5 ปีปัจจุบันมี PE ปี 65 ที่ 13.6 เท่า และ EV/EBITDA เพียง 7.5 เท่า จะลดเหลือเพียง 11.7 เท่า และ 7.3 เท่าในปี 66 ตามลำดับ PRM ได้ประโยชน์จากการเปิดเมืองแต่ราคาหุ้นยัง Laggard แนะนำ “ซื้อ”